Sjávarútvegur hefur hagnast um tæpa 400 milljarða á áratug Arðgreiðslur til eigenda sjávarútvegsfyrirtækja hafa numið 92,5 milljörðum króna frá árinu 2010 . Á sama tímabili hafa þau greitt 65,6 milljarða króna í veiðigjöld . Eigið fé geirans er nú 276 milljarðar króna og hagur hans hefur vænkast um tæpa 450 milljarða króna frá bankahruni . Sjávarútvegur hefur hagnast um tæpa 400 milljarða á áratug Arðgreiðslur til eigenda sjávarútvegsfyrirtækja hafa numið 92,5 milljörðum króna frá árinu 2010 . Á sama tímabili hafa þau greitt 65,6 milljarða króna í veiðigjöld . Eigið fé geirans er nú 276 milljarðar króna og hagur hans hefur vænkast um tæpa 450 milljarða króna frá bankahruni . Skuldir hækkuðu lítillega Í gagnagrunninum kemur fram að tekjur sjávarútvegsfyrirtækjanna sem hann nær til hafi alls muni 247 milljörðum króna í fyrra og aukist um 22 milljarða króna á milli ára . EBIDTA-hagnaður þeirra , hagnaður fyrir afskriftir , fjármagnsgjöld og skatta , var 53 milljarðar króna og jókst um 13 milljarða króna . Endanlegur hagnaður var 27 milljarðar króna , sem er sami hagnaður og geirinn skilaði árið 2017 . Auglýsing Samtals hafa íslensk sjávarútvegsfyrirtæki hagnast um 396 milljarða króna eftir hrun . Skuldir geirans hækkuðu á milli ára í 389 milljarða króna en þegar skuldirnar eru reiknaðar sem hlutfall á móti EBITDA-hagnaði lækka þær . Ný langtímalán umfram afborganir námu 13 milljörðum króna . Hægst hefur á fjárfestingum í sjávarútvegi . Þær námu 18 milljörðum króna í fyrra , en 20 milljörðum króna árið áður . Veiðigjöld munu lækka á þessu ári Veiðigjöld voru 11,3 milljarðar króna í fyrra , sem eru þau hæstu sem geirinn hefur greitt . Það nánast tvöfölduðust milli ára , úr 6,8 milljörðum króna árið 2017 . Samtals frá árinu 2011 , og út síðasta ár , greiddi sjávarútvegurinn 63,3 milljarða króna í veiðigjöld . Veiðigjöldin lækka á þessu ári , en áætlað er að þau skili um sjö milljörðum króna í ríkiskassann í ár og nánast sömu upphæð á árinu 2020 , samkvæmt nýframlögðu fjárlagafrumvarpi . Ný lög um veiðigjald tóku gildi um síðustu áramót þar sem meðal annars var settur nýr reiknistofn sem byggist á afkomu við veiðar hvers nytjastofns . Í fjárlagafrumvarpinu sagði að með breytingunum sé dregið úr töf við meðferð upplýsinga um átta mánuði . „ Þá er veiðigjaldið nú ákveðið fyrir almanaksár í stað fiskveiðiárs . Auglýsing Bein opinber gjöld sjávarútvegsfyrirtækja sem gagnagrunnur Deloitte nær yfir voru 21,4 milljarðar króna í fyrra að veiðigjöldunum meðtöldum . Geta seilst til áhrifa í óskyldum geirum Sjávarútvegsfyrirtækin hafa því samandregið átt ótrúlegri rekstrarlegri velgengni að fagna á undanförnum árum . Hagnaður hefur verið gríðarlegur og upp hefur byggst ákafaflega sterk eiginfjárstaða þrátt fyrir miklar arðgreiðslur til eigenda . Þess utan geta stærstu fyrirtækin í sjávarútvegi fjármagnað sig og gert upp í öðrum myntum en íslensku krónunni , sem tryggir þeim mun betri lánakjör en þeim bjóðast á innlendum markaði . Það gerir það að verkum að fjárfestingageta þeirra hefur aukist feykilega mikið og þau hafa mörg hver fjárfest umtalsvert í öðrum og óskyldum geirum . Kjarninn greindi til að mynda frá því um miðjan þennan mánuð að eigið fé Samherja , stærstu sjávarútvegssamstæðu landsins , hefði verið 111 milljarðar króna í lok síðasta árs . Sú samstæða hefur ein og sér hagnast um 112 milljarða króna á átta árum . Þessir þrír einstaklingar eiga því 86,7 prósent í Samherja , hér heima og erlendis , sem á eigið fé upp á tæplega 111 milljarða króna . Félögin tvö sem mynda Samherjasamstæðuna stunda ekki einungis viðskipti með sjávarafurðir . Samherji hf. á til að mynda stóran hlut í smásölurisanum Högum , en það er fjórði stærsti hluthafi þess með 9,26 prósent eignarhlut . Samherji Holding ehf. er síðan stærsti einstaki eigandi hlutabréfa í Eimskip , með 27,1 prósent eignarhlut . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .